CELEX: 62006TN0078
Language: et
Date: 2006-02-24 00:00:00
Title: Kohtuasi T-78/06:  24. veebruaril 2006  esitatud hagi — Armando Álvarez  versus  komisjon

20.5.2006   
            
            
               ET
            
            
               Euroopa Liidu Teataja
            
            
               C 121/14
            
         24. veebruaril 2006 esitatud hagi — Armando Álvarez versus komisjon
   (Kohtuasi T-78/06)
   (2006/C 121/24)
   Kohtumenetluse keel: hispaania
   Pooled
   
      Hageja: Armando Álvarez, S.A. (Madrid, Hispaania) (esindajad: advokaadid E. Garayar ja A. García Castillo)
   
      Kostja: Euroopa Ühenduste Komisjon
   Hageja nõuded
   
               —
            
            
               tunnistada käesolev tühistamishagi vastuvõetavaks;
            
         
               —
            
            
               tühistada 30. novembri 2005. aasta otsus K(2005)4634 lõplik asjas COMP/F/38.354 Armando Álvarez, S.A. vastutuse tuvastamise osas;
            
         
               —
            
            
               mõista kõik käesolevas menetluses Armando Álvarez, S.A. kantud kulud välja komisjonilt.
            
         Väited ja peamised argumendid
   Hagi esemeks on komisjoni 30. novembri 2005. aasta otsuse K(2005)4634 lõplik asjas COMP/F/38.354 — tööstuslikud kotid, tühistamine. Vaidlustatud otsuses leidis komisjon, et teiste ettevõtjate hulgas rikkus ka hageja EÜ artiklit 81, osaledes aastatel 1991 — 2002 kokkulepetes ja kooskõlastatud tegevustes plastikust tööstuslike kottide sektoris Saksamaal, Belgias, Madalmaades, Luksemburgis, Hispaanias ja Prantsusmaal. Nende rikkumiste eest määras komisjon hagejale trahvi, mille eest viimane vastutab solidaarselt ettevõtjaga Plásticos Españoles, S.A.
   Oma nõuete toetuseks viitab hageja sellele, et komisjon hindas valesti asjaolusid ja rikkus süütuse presumptsiooni põhimõtet ja hageja kaitseõigusi.